ddrg/super_eurlex huggingface dataset:
Komission asetus (ETY) N:o 3161/76, annettu 22 päivänä joulukuuta 1976, asetuksen (ETY) N:o 1624/76 muuttamisesta toisen jäsenvaltion alueella denaturoidun tai rehuseoksiksi jalostetun rasvattoman maitojauheen tukiennakon maksamisen osalta



Virallinen lehti nro L 356 , 28/12/1976 s. 0013 - 0013

Kreikank. erityispainos: Luku 03 Nide 16 s. 0204

Espanjank. erityispainos: Luku 03 Nide 11 s. 0101

Portugalink. erityispainos: Luku 03 Nide 11 s. 0101

Suomenk. erityispainos Alue 3 Nide 7 s. 0215

Ruotsink. erityispainos Alue 3 Nide 7 s. 0215



KOMISSION ASETUS (ETY) N:o 3161/76, annettu 22 päivänä joulukuuta 1976, asetuksen (ETY) N:o 1624/76 muuttamisesta toisen jäsenvaltion alueella denaturoidun tai rehuseoksiksi jalostetun rasvattoman maitojauheen tukiennakon maksamisen osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 559/76(2), ja erityisesti sen 10 artiklan 3 kohdan ja sen 28 artiklan, ottaa huomioon eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 986/68(3), sellaisena kuin se on viimeksi muutettuna asetuksella 1530/76(4), ja erityisesti sen 3 artiklan 1 kohdan kolmannen alakohdan, sekä katsoo, että toisen jäsenvaltion alueella denaturoidulle tai rehuseoksiksi jalostetulle rasvattomalle maitojauheelle maksettavaa tukea koskevista erityissäännöksistä 2 päivänä heinäkuuta 1976 annetussa komission asetuksessa (ETY) N:o 1624/76(5), sellaisena kuin se on viimeksi muutettuna asetuksella (ETY) N:o 2065/76(6) säädetään, että tietyin edellytyksin voidaan maksaa ennakkoa, joka on suuruudeltaan enintään 75 prosenttia tuesta, kaupan helpottamiseksi, ottaen huomioon tämän mahdollisuuden käyttäjille koituvat rahoituskulut, olisi tarpeen nostaa ennakon enimmäistaso 90 prosenttiin, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1624/76 5 artiklan 1 kohdan prosenttimäärä 75 prosenttia prosenttimäärällä 90 prosenttia. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1976. Komission puolesta P. J. LARDINOIS Komission jäsen (1) EYVL N:o L 148, 28.6.1968, s. 13 (2) EYVL N:o L 67, 15.3.1976, s. 9 (3) EYVL N:o L 169, 18.7.1968, s. 4 (4) EYVL N:o L 170, 29.6.1976, s. 4 (5) EYVL N:o L 180, 6.7.1976, s. 9 (6) EYVL N:o L 230, 21.8.1976, s. 5
Neuvoston asetus (ETY) N:o 368/76, annettu 16 päivänä helmikuuta 1976, asetuksen (ETY) N:o 2771/75 muuttamisesta maksun ja sulkuhinnan laskemisessa käytettävän viiteajanjakson osalta muna-alalla



Virallinen lehti nro L 045 , 21/02/1976 s. 0002 - 0002

Suomenk. erityispainos Alue 3 Nide 7 s. 0004

Kreikank. erityispainos: Luku 03 Nide 14 s. 0165

Ruotsink. erityispainos Alue 3 Nide 7 s. 0004

Espanjank. erityispainos: Luku 03 Nide 9 s. 0233

Portugalink. erityispainos: Luku 03 Nide 9 s. 0233



NEUVOSTON ASETUS (ETY) N:o 368/76, annettu 16 päivänä helmikuuta 1976, asetuksen (ETY) N:o 2771/75 muuttamisesta maksun ja sulkuhinnan laskemisessa käytettävän viiteajanjakson osalta muna-alalla EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että muna-alan yhteisestä markkinajärjestelystä 29 päivänä lokakuuta 1975 annettuun neuvoston asetukseen (ETY) N:o 2771/75(2) sisältyy maksu- ja sulkuhintajärjestelmä, jonka yhtenä viitetekijänä ovat tiettyjen rehuviljalajien maailmanmarkkinahinnat, ja viljan maailmanmarkkinahintojen vaihtelut ovat voimistuneet viime vuosina; viljan maailmanmarkkinahintojen huomioon ottaminen niiden kuuden kuukauden ajalta, jotka edeltävät sitä vuosineljännestä, jonka kuluessa maksu ja sulkuhinta lasketaan, voi johtaa määriin, jotka eivät enää kuvasta hintojen kehitystä kolmansissa maissa; tämän vuoksi olisi saatettava laskentaperusteet ajan tasalle ottamalla huomioon viiden kuukauden viiteajanjakso, joka edeltää sitä kuukautta, jonka kuluessa maksu ja sulkuhinta vahvistetaan, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2771/75 4 artiklan 1 kohdan a alakohdan kolmas alakohta seuraavasti: "Rehuviljan maailmanmarkkinahinnat vahvistetaan neljännesvuosittain rehuviljan todettujen hintojen perusteella niiltä viideltä kuukaudelta, jotka edeltävät kuukaudella sitä vuosineljännestä, jolle edellä mainittu osa lasketaan." 2 artikla Korvataan asetuksen (ETY) N:o 2771/75 7 artiklan 2 kohdan toinen alakohta seuraavasti: "Rehuviljamäärän hinta vahvistetaan neljännesvuosittain rehuviljan todettujen maailmanmarkkinahintojen perusteella niiltä viideltä kuukaudelta, jotka edeltävät kuukaudella sitä vuosineljännestä, jolle sulkuhintaa vahvistetaan." 3 artikla Tämä asetus tulee voimaan 1 päivänä toukokuuta 1976. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä helmikuuta 1976. Neuvoston puolesta Puheenjohtaja J. HAMILIUS (1) EYVL N:o C 28, 9.2.1976, s. 41 (2) EYVL N:o L 282, 1.11.1975, s. 49
Neuvoston asetus (ETY) N:o 1512/76, annettu 24 päivänä kesäkuuta 1976, Euroopan talousyhteisön ja Tunisian tasavallan yhteistyösopimuksen 22 artiklaa ja väliaikaisen sopimuksen 15 artiklaa sekä Tunisiasta peräisin olevien leseiden ja lesejauhojen tuontia yhteisöön koskevan sopimuksen tekemisestä kirjeenvaihtona



Virallinen lehti nro L 169 , 28/06/1976 s. 0019 - 0019

Suomenk. erityispainos Alue 11 Nide 3 s. 0016

Kreikank. erityispainos: Luku 11 Nide 8 s. 0100

Ruotsink. erityispainos Alue 11 Nide 3 s. 0016

Espanjank. erityispainos: Luku 03 Nide 10 s. 0158

Portugalink. erityispainos: Luku 03 Nide 10 s. 0158



NEUVOSTON ASETUS (ETY) N:o 1512/76, annettu 24 päivänä kesäkuuta 1976, Euroopan talousyhteisön ja Tunisian tasavallan yhteistyösopimuksen 22 artiklaa ja väliaikaisen sopimuksen 15 artiklaa sekä Tunisiasta peräisin olevien leseiden ja lesejauhojen tuontia yhteisöön koskevan sopimuksen tekemisestä kirjeenvaihtona EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että Euroopan talousyhteisön ja Tunisian tasavallan yhteistyösopimus allekirjoitettiin 25 päivänä huhtikuuta 1976, samana päivänä allekirjoitettu yhteistyösopimuksen kaupallisten määräysten ennakkosoveltamisen mahdollistava väliaikainen sopimus(1) tulee voimaan 1 päivänä heinäkuuta 1976, ja olisi tehtävä kirjeenvaihtona Euroopan talousyhteisön ja Tunisian tasavallan yhteistyösopimuksen 22 artiklaa ja väliaikaisen sopimuksen 15 artiklaa sekä Tunisiasta peräisin olevien leseiden ja lesejauhojen tuontia yhteisöön koskeva sopimus, ON ANTANUT TÄMÄN ASETUKSEN: 1 artikla Tehdään yhteisön puolesta kirjeenvaihtona Euroopan talousyhteisön ja Tunisian tasavallan yhteistyösopimuksen 22 artiklaa ja väliaikaisen sopimuksen 15 artiklaa sekä Tunisiasta peräisin olevien leseiden ja lesejauhojen tuontia yhteisöön koskeva sopimus. Sopimuksen teksti on tämän asetuksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti(2). 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä kesäkuuta 1976. Neuvoston puolesta Puheenjohtaja G. THORN 276A0629(01) N:o L 169/20 28.6.76 (1) EYVL N:o L 141, 28.5.1975, s. 195 (2) Sopimuksen allekirjoituspäivä julkaistaan Euroopan yhteisöjen virallisessa lehdessä 11 3 1995 17 1
Komission asetus (ETY) N:o 2971/76, annettu 7 päivänä joulukuuta 1976, asetuksen (ETY) N:o 315/68 ja asetuksen (ETY) N:o 537/70 muuttamisesta lajien Iris danfordiae ja Iris reticulata sipuleiden laatuvaatimusten osalta



Virallinen lehti nro L 339 , 08/12/1976 s. 0017 - 0017

Suomenk. erityispainos Alue 3 Nide 7 s. 0204

Kreikank. erityispainos: Luku 03 Nide 16 s. 0177

Ruotsink. erityispainos Alue 3 Nide 7 s. 0204

Espanjank. erityispainos: Luku 03 Nide 11 s. 0082

Portugalink. erityispainos: Luku 03 Nide 11 s. 0082



KOMISSION ASETUS (ETY) N:o 2971/76, annettu 7 päivänä joulukuuta 1976, asetuksen (ETY) N:o 315/68 ja asetuksen (ETY) N:o 537/70 muuttamisesta lajien Iris danfordiae ja Iris reticulata sipuleiden laatuvaatimusten osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon elävien kasvien ja kukkaviljelytuotteiden yhteisestä markkinajärjestelystä 27 päivänä helmikuuta 1968 annetun neuvoston (ETY) asetuksen N:o 234/68(1), ja erityisesti sen 4 artiklan, ottaa huomioon kukkasipuleiden ja -mukuloiden laatuvaatimusten vahvistamisesta 12 päivänä maaliskuuta 1968 annetun neuvoston (ETY) asetuksen N:o 315/68(2), sellaisena kuin se on viimeksi muutettuna asetuksella (ETY) N:o 949/75(3), ja erityisesti sen 2 artiklan 2 kohdan, sekä katsoo, että asetuksella (ETY) N:o 315/68 on vahvistettu kukkasipuleiden ja -mukuloiden laatuvaatimukset; saatu kokemus osoittaa, että nykyinen käytössä oleva tuotantotekniikka sekä kaupan olevat lajin Iris reticulata lajikkeet ja hybridit edellyttävät lajien Iris danfordiae ja Iris reticulata sipuleiden vähimmäiskokojen mukauttamista, komission 23 päivänä maaliskuuta 1970 antama asetus (ETY) N:o 537/70(4) sallii jäsenvaltioiden toteuttaa poikkeustoimenpiteitä kukkasipuleita ja -mukuloita kolmansiin maihin vietäessä sovellettavien laatuvaatimusten perusteiden osalta; lajin Iris reticulata osalta tiettyjen kolmansien maiden kaupalliset vaatimukset ovat lähentyneet yhteisön vaatimuksia; tämän vuoksi olisi poistettava jäsenvaltioille annettu lupa kyseisen tuotteen osalta, ja tässä asetuksessa säädetyt toimenpiteet ovat elävien kasvien ja kukkaviljelytuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 315/68 liitteen III ryhmässä olevan taulukon, - rivillä Iris danfordiae, - korvataan sarakkeessa vähimmäiskoko oleva luku 4,5 cm luvulla 5,0 cm, - korvataan kokoluokat 4,5 5,5 ja yli ilmaisulla "ei", - lisätään riville Iris reticulata sanat "lajikkeet ja hybridit" sarakkeeseen "Tuote Kasvitieteellinen kuvaus". 2 artikla 1. Poistetaan asetuksen (ETY) N:o 537/70 1 artiklasta ilmaisut "Iris reticulata". 2. Poistetaan asetuksen (ETY) N:o 537/70 liitteestä lajia Iris reticulata koskevat säännökset. 3 artikla Tämä asetus tulee voimaan 1 päivänä heinäkuuta 1977. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä joulukuuta 1976. Komission puolesta P. J. LARDINOIS Komission jäsen (1) EYVL N:o L 55, 2.3.1968, s. 1 (2) EYVL N:o L 71, 21.3.1968, s. 1 (3) EYVL N:o L 91, 12.4.1975, s. 14 (4) EYVL N:o L 67, 24.3.1970, s. 10
Neuvoston asetus (ETY) N:o 369/76, annettu 16 päivänä helmikuuta 1976, asetuksen (ETY) N:o 2777/75 muuttamisesta maksun ja sulkuhinnan laskemisessa viiteajanjakson osalta siipikarjanliha-alalla



Virallinen lehti nro L 045 , 21/02/1976 s. 0003 - 0003

Suomenk. erityispainos Alue 3 Nide 7 s. 0005

Kreikank. erityispainos: Luku 03 Nide 14 s. 0166

Ruotsink. erityispainos Alue 3 Nide 7 s. 0005

Espanjank. erityispainos: Luku 03 Nide 9 s. 0234

Portugalink. erityispainos: Luku 03 Nide 9 s. 0234



NEUVOSTON ASETUS (ETY) N:o 369/76, annettu 16 päivänä helmikuuta 1976, asetuksen (ETY) N:o 2777/75 muuttamisesta maksun ja sulkuhinnan laskemisessa viiteajanjakson osalta siipikarjanliha-alalla EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että siipikarjanliha-alan yhteisestä markkinajärjestelystä 29 päivänä lokakuuta 1975 annettuun neuvoston asetukseen (ETY) N:o 2777/75(2) sisältyy maksu- ja sulkuhintajärjestelmä, jonka yhtenä viitetekijänä ovat tiettyjen rehuviljalajien maailmanmarkkinahinnat, ja viljan maailmanmarkkinahintojen vaihtelut ovat voimistuneet viime vuosina; viljan maailmanmarkkinahintojen huomioon ottaminen niiden kuuden kuukauden ajalta, jotka edeltävät vuosineljännestä, jonka kuluessa maksu ja sulkuhinta lasketaan, voi johtaa määriin, jotka eivät enää kuvasta hintojen kehitystä kolmansissa maissa; tämän vuoksi olisi saatettava laskentaperusteet ajan tasalle ottamalla huomioon viiden kuukauden viiteajanjakso, joka edeltää sitä kuukautta, jonka kuluessa maksu ja sulkuhinta vahvistetaan, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2777/75 4 artiklan 1 kohdan a alakohdan kolmas alakohta seuraavasti: "Rehuviljan maailmanmarkkinahinnat vahvistetaan neljännesvuosittain rehuviljan todettujen hintojen perusteella niiltä viideltä kuukaudelta, jotka edeltävät kuukaudella sitä vuosineljännestä, jolle edellä mainittu osa lasketaan." 2 artikla Korvataan asetuksen (ETY) N:o 2777/75 7 artiklan 2 kohdan toinen alakohta seuraavasti: "Rehuviljamäärän hinta vahvistetaan neljännesvuosittain rehuviljan todettujen maailmanmarkkinahintojen perusteella niiltä viideltä kuukaudelta, jotka edeltävät kuukaudella sitä vuosineljännestä, jolle sulkuhintaa vahvistetaan." 3 artikla Tämä asetus tulee voimaan 1 päivänä toukokuuta 1976. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä helmikuuta 1976. Neuvoston puolesta Puheenjohtaja J. HAMILIUS (1) EYVL N:o C 28, 9.2.1976, s. 41 (2) EYVL N:o L 282, 1.11.1975, s. 77
Neuvoston asetus (ETY) N:o 340/77 annettu 14 päivänä helmikuuta 1977 erityistoimenpiteistä yhteisön sitrushedelmäalan tuotannon ja kaupan pitämisen parantamiseksi annetun asetuksen (ETY) N:o 2511/69 muuttamisesta



Virallinen lehti nro L 048 , 19/02/1977 s. 0006 - 0006

Kreikank. erityispainos: Luku 03 Nide 17 s. 0146

Suomenk. erityispainos Alue 3 Nide 8 s. 0119

Ruotsink. erityispainos Alue 3 Nide 8 s. 0119



NEUVOSTON ASETUS (ETY) N:o 340/77 annettu 14 päivänä helmikuuta 1977 erityistoimenpiteistä yhteisön sitrushedelmäalan tuotannon ja kaupan pitämisen parantamiseksi annetun asetuksen (ETY) N:o 2511/69 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1) sekä katsoo, että erityistoimenpiteistä yhteisön sitrushedelmäalan tuotannon ja kaupan pitämisen parantamiseksi 9 päivänä joulukuuta 1969 annetussa neuvoston asetuksessa (ETY) N:o 2511/69(2), sellaisena kuin se on viimeksi muutettuna asetuksella (ETY) N:o 793/76(3), säädetään täydentävästä tuesta pienyrittäjille korvauksena osasta niistä tulon menetyksistä, joita heidän viljelmillään toteutettu tuotantosuunnan muuttaminen aiheuttaa, kokemus on osoittanut täydentävän tuen myöntämistä koskevien edellytysten rajoittavan huomattavasti tätä tukea saavien yrittäjien määrää, ja yhteisön tiettyjen alueiden maatilojen erityistilanteen sekä viljelijöiden tulokehityksen suhteessa muihin kuin maatalouden työntekijöihin ottamiseksi paremmin huomioon sekä tiettyjen huonotuloisten viljelijöiden saattamiseksi tuen piiriin olisi lievennettävä täydentävän tuen myöntämisen edellytyksiä, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2511/69 4 artiklan 1 kohdan ensimmäinen alakohta seuraavasti: "Edellä 1 artiklan 2 kohdassa tarkoitettua tukea maksetaan appelsiineja ja mandariineja tuottaville päätoimisille maatalousyrittäjille edellyttäen, että: - heidän tilaltaan saamansa tulot eivät ole suuremmat kuin neljältä hehtaarilta appelsiineja ja mandariineja saatavat tulot, - tuotantosuunnan muuttaminen koskee vähintään 40 prosenttia appelsiinien ja mandariinien viljelypinta-alasta, - tuotantosuunnan muuttaminen koskee vähintään 20 aarin pinta-alaa." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä helmikuuta 1977. Neuvoston puolesta Puheenjohtaja J. SILKIN (1) Lausunto on annettu 11 päivänä helmikuuta 1977 (2) EYVL N:o L 318, 18.12.1969, s. 1 (3) EYVL N:o L 93, 8.4.1976, s. 1
Neuvoston asetus (ETY) N:o 428/77 annettu 14 päivänä helmikuuta 1977 naudanliha-alan yksityisen varastoinnin tukien myöntämistä koskevista yleisistä säännöistä annetun neuvoston asetuksen (ETY) N:o 989/68 muuttamisesta



Virallinen lehti nro L 061 , 05/03/1977 s. 0017 - 0017

Suomenk. erityispainos Alue 3 Nide 8 s. 0151

Kreikank. erityispainos: Luku 03 Nide 17 s. 0207

Ruotsink. erityispainos Alue 3 Nide 8 s. 0151

Espanjank. erityispainos: Luku 03 Nide 12 s. 0034

Portugalink. erityispainos: Luku 03 Nide 12 s. 0034



NEUVOSTON ASETUS (ETY) N:o 428/77 annettu 14 päivänä helmikuuta 1977 naudanliha-alan yksityisen varastoinnin tukien myöntämistä koskevista yleisistä säännöistä annetun neuvoston asetuksen (ETY) N:o 989/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 425/77(2), ja erityisesti sen 8 artiklan 1 kohdan, ottaa huomioon komission ehdotuksen, sekä katsoo, että asetuksella (ETY) N:o 425/77 poistetaan erityisesti mahdollisuus tuoda tiettyjä jäädytettyjä lihalaatuja siten, että tuontimaksu jätetään kokonaan kantamatta, kun esitetään yksityisen varastoinnin tukisopimus, toisaalta asetukseen (ETY) N:o 805/68 tehtyjen muutosten vuoksi naudanliha-alan yksityisen varastoinnin tukien myöntämisestä 15 päivänä heinäkuuta 1968 annettuun neuvoston asetukseen (ETY) N:o 989/68(3) on tarpeen tehdä tiettyjä mukautuksia, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 989/68 1 artikla 2 kohta seuraavasti: "2. Ainoastaan sellaisista yhteisön alkuperää olevista naudoista saadut tuotteet, joita säilytetään jossakin asetuksen (ETY) N:o 805/68 liitteen b jaksossa tarkoitetussa muodossa ja määritettävissä olosuhteissa, voivat saada yksityisen varastoinnin tukea." 2 artikla Korvataan asetuksen (ETY) N:o 989/68 4 artiklan 1 kohta seuraavasti: "1. Tuki on: - määrättävä joko Euroopan yhteisöjen virallisessa lehdessä julkaistavan tarjousmenettelyn mukaisesti, - tai vahvistettava kiinteästi ennakolta." 3 artikla Korvataan asetuksen (ETY) N:o 989/68 6 artiklan a alakohta seuraavasti: "a) tuen määrä on yhtä suuri jokaiselle tuotteelle ottaen huomioon varastointikustannukset, laadun tavanomainen heikentyminen sekä mahdollisuuksien mukaan kyseisen tuotteen ennakoitava hinnannousu;" 4 artikla Tämä asetus tulee voimaan 1 päivänä huhtikuuta 1977. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä helmikuuta 1977. Neuvoston puolesta Puheenjohtaja J. SILKIN (1) EYVL N:o L 148, 28.6.1968, s. 13 (2) EYVL N:o L 61, 5.3.77, s. 1 (3) EYVL N:o L 169, 18.7.1968, s. 10
Neuvoston asetus (ETY) N:o 427/77 annettu 14 päivänä helmikuuta 1977 asetusten (ETY) N:o 885/68 ja (ETY) N:o 1302/73 mukauttamisesta naudanliha-alan yhteistä markkinajärjestelyä koskevan muutoksen vuoksi



Virallinen lehti nro L 061 , 05/03/1977 s. 0016 - 0016

Suomenk. erityispainos Alue 3 Nide 8 s. 0150

Kreikank. erityispainos: Luku 03 Nide 17 s. 0206

Ruotsink. erityispainos Alue 3 Nide 8 s. 0150

Espanjank. erityispainos: Luku 03 Nide 12 s. 0033

Portugalink. erityispainos: Luku 03 Nide 12 s. 0033



NEUVOSTON ASETUS (ETY) N:o 427/77 annettu 14 päivänä helmikuuta 1977 asetusten (ETY) N:o 885/68 ja (ETY) N:o 1302/73 mukauttamisesta naudanliha-alan yhteistä markkinajärjestelyä koskevan muutoksen vuoksi EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 425/77(2), ja erityisesti sen 6 artiklan 4 kohdan ja sen 18 artiklan 4 kohdan, ottaa huomioon komission ehdotuksen, sekä katsoo, että asetuksella (ETY) N:o 425/77 perustetun naudanliha-alan yhteisen markkinajärjestelyn muuttamisen vuoksi on tarpeen tehdä tiettyjä teknisiä mukautuksia naudanliha-alan vientitukien myöntämistä koskevista yleisistä säännöistä ja niiden suuruuden vahvistamisperusteista 28 päivänä kesäkuuta 1968 annettuun neuvoston asetukseen (ETY) N:o 885/68(3), sellaisena kuin se on muutettuna asetuksella (ETY) N:o 1504/76(4), ja naudanliha-alan interventioita koskevista yleisistä säännöistä 15 päivänä toukokuuta 1973 annettuun neuvoston asetukseen (ETY) N:o 1302/73(5), sellaisena kuin se on muutettuna asetuksella (ETY) N:o 1729/74(6), ON ANTANUT TÄMÄN ASETUKSEN: 1 artikla Korvataan asetuksen (ETY) N:o 885/68 2 artiklan toinen alakohta seuraavasti: "Toisaalta muiden tuotteiden kuin nautojen vientituen suuruuden laskemisessa voidaan ottaa huomioon asetuksen (ETY) N:o 805/68 10 artiklan 4 kohdassa ja 11 artiklan 4 kohdassa tarkoitetut kertoimet." 2 artikla Korvataan asetuksen (ETY) N:o 1302/73 3 artiklan 1 kohdan a alakohdan ja 2 kohdan toisen alakohdan ilmaisu "10 artiklan 5 kohdan" ilmaisulla "12 artiklan 6 kohdan". 3 artikla Tämä asetus tulee voimaan 1 päivänä huhtikuuta 1977. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä helmikuuta 1977. Neuvoston puolesta Puheenjohtaja J. SILKIN (1) EYVL N:o L 148, 28.6.1968, s. 24 (2) EYVL N:o L 61, 5.3.1977, s. 1 (3) EYVL N:o L 156, 4.7.1968, s. 2 (4) EYVL N:o L 168, 28.6.1976, s. 7 (5) EYVL N:o L 132, 19.5.1973, s. 3 (6) EYVL N:o L 182, 5.7.1974, s. 4